สรุปภาวะตลาดต่างประเทศ ประจำวันที่ 15 ส.ค. 2562
สรุปภาวะตลาดต่างประเทศ ประจำวันที่ 15 ส.ค. 2562
สรุปภาวะตลาดต่างประเทศ ประจำวันที่ 15 ส.ค. 2562
16 ส.ค. 2562

ดัชนีดาวโจนส์ตลาดหุ้นนิวยอร์กปิดฟื้นตัวขึ้นเมื่อคืนนี้ (15 ส.ค.) โดยได้แรงหนุนจากรายงานยอดค้าปลีกที่แข็งแกร่งเกินคาดของสหรัฐ รวมทั้งผลประกอบการที่สดใสของบริษัทวอลมาร์ท อย่างไรก็ดี ดัชนี Nasdaq ปิดในแดนลบ หลังจากหุ้นบริษัทเทคโนโลยีรายใหญ่อย่างซิสโก้ ซีสเต็มส์ ร่วงลงอย่างหนัก อันเนื่องมาจากยอดขายที่ตกต่ำในประเทศจีน
ดัชนีเฉลี่ยอุตสาหกรรมดาวโจนส์ปิดที่ 25,579.39 จุด เพิ่มขึ้น 99.97 จุด หรือ +0.39% ขณะที่ดัชนี S&amp;P500 ปิดที่ 2,847.60 จุด เพิ่มขึ้น 7.00 จุด หรือ +0.25% และดัชนี Nasdaq ปิดที่ 7,766.62 จุด ลดลง 7.32 จุด หรือ -0.09%
 
ตลาดหุ้นยุโรปปิดปรับตัวลงเมื่อคืนนี้ (15 ส.ค.) โดยยังคงถูกกดดันจากความตึงเครียดด้านการค้าระหว่างสหรัฐและจีน หลังจากจีนยืนยันที่จะใช้มาตรการตอบโต้ด้านการค้ากับสหรัฐ
ดัชนี Stoxx Europe 600 ลดลง 0.29% ปิดที่ 365.09 จุด
ดัชนี CAC-40 ตลาดหุ้นฝรั่งเศสปิดที่ 5,236.93 จุด ลดลง 14.37 จุด หรือ -0.27%, ดัชนี DAX ตลาดหุ้นเยอรมันปิดที่ 11,412.67 จุด ลดลง 79.99 จุด หรือ -0.70% และ ดัชนี FTSE 100 ตลาดหุ้นลอนดอนปิดที่ 7,067.01 จุด ลดลง 80.87 จุด หรือ -1.13%
 
ตลาดหุ้นลอนดอนปิดลดลงเมื่อคืนนี้ (15 ส.ค.) เนื่องจากนักลงทุนกังวลเกี่ยวกับภาวะเศรษฐกิจโลกท่ามกลางการทำสงครามการค้าระหว่างสหรัฐและจีน นอกจากนี้ การขึ้นเครื่องหมาย XD ของหุ้นหลายตัวถ่วงตลาดลงด้วย
ดัชนี FTSE 100 ตลาดหุ้นลอนดอนปิดที่ 7,067.01 จุด ลดลง 80.87 จุด หรือ -1.13%
 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบติดต่อกันเป็นวันที่ 2 เมื่อคืนนี้ (15 ส.ค.) เนื่องจากนักลงทุนยังคงกังวลเกี่ยวกับภาวะเศรษฐกิจถดถอย รวมทั้งผลกระทบของสงครามการค้า หลังจากจีนขู่ว่าจะตอบโต้สหรัฐที่ประกาศขึ้นภาษีสินค้านำเข้าจากจีน
สัญญาน้ำมันดิบ WTI ส่งมอบเดือนก.ย. ลดลง 76 เซนต์ หรือ 1.4% ปิดที่ 54.47 ดอลลาร์/บาร์เรล
สัญญาน้ำมันดิบเบรนท์ส่งมอบเดือนต.ค. ร่วงลง 1.25 ดอลลาร์ หรือ 2.1% ปิดที่ 58.23 ดอลลาร์/บาร์เรล
 
สัญญาทองคำตลาดนิวยอร์กปิดบวกเมื่อคืนนี้ (15 ส.ค.) เนื่องจากความวิตกกังวลเกี่ยวกับภาวะเศรษฐกิจถดถอยยังคงเป็นปัจจัยที่กระตุ้นให้นักลงทุนเข้าซื้อทองคำในฐานะสินทรัพย์ที่ปลอดภัย อย่างไรก็ดี การแข็งค่าของสกุลเงินดอลลาร์ได้สกัดแรงบวกของสัญญาทองคำ
สัญญาทองคำตลาด COMEX (Commodity Exchange) ส่งมอบเดือนธ.ค. เพิ่มขึ้น 3.40 ดอลลาร์ หรือ 0.22% ปิดที่ 1,531.20 ดอลลาร์/ออนซ์
สัญญาโลหะเงินส่งมอบเดือนก.ย. ลดลง 6.6 เซนต์ หรือ 0.38% ปิดที่ 17.214 ดอลลาร์/ออนซ์
สัญญาพลาตินัมส่งมอบเดือนต.ค. ลดลง 6 ดอลลาร์ หรือ 0.71% ปิดที่ 842.00 ดอลลาร์/ออนซ์
สัญญาพัลลาเดียมส่งมอบเดือนก.ย. พุ่งขึ้น 22.20 ดอลลาร์ หรือ 1.6% ปิดที่ 1,438.60 ดอลลาร์/ออนซ์
 
ดอลลาร์สหรัฐแข็งค่าเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (15 ส.ค.) หลังจากทางการสหรัฐเปิดเผยยอดค้าปลีกที่แข็งแกร่งเกินคาดในเดือนก.ค. โดยข้อมูลดังกล่าวบ่งชี้ว่า การใช้จ่ายผู้บริโภคซึ่งเป็นแรงขับเคลื่อนทางเศรษฐกิจของสหรัฐนั้น ยังคงอยู่ในทิศทางที่เป็นบวก
ดอลลาร์สหรัฐแข็งค่าเมื่อเทียบกับเงินเยน ที่ระดับ 106.12 เยน จากระดับ 105.89 เยน และแข็งค่าเมื่อเทียบกับฟรังก์สวิส ที่ระดับ 0.9769 ฟรังก์ จากระดับ 0.9735 ฟรังก์ นอกจากนี้ ดอลลาร์สหรัฐยังแข็งค่าเมื่อเทียบกับดอลลาร์แคนาดา ที่ระดับ 1.3323 ดอลลาร์แคนาดา จากระดับ 1.3322 ดอลลาร์แคนาดา
ยูโรอ่อนค่าลงแตะที่ระดับ 1.1106 ดอลลาร์ จากระดับ 1.1135 ดอลลาร์ ขณะที่เงินปอนด์แข็งค่าขึ้นสู่ระดับ 1.2110 ดอลลาร์ จากระดับ 1.2058 ดอลลาร์ ส่วนดอลลาร์ออสเตรเลียแข็งค่าขึ้นแตะที่ระดับ 0.6775 ดอลลาร์สหรัฐ จากระดับ 0.6745 ดอลลาร์สหรัฐ